
Panghawakan ang dakilang pamana ng pakikibaka ng 
sambayanan laban sa Martial Law 


MI apait para sa mamamayang Pilipino ang paggunita sa ika-50 taon ng Martial Law sa ilalim ng isa na 
namang mandarambong na Marcos. Higit kailanman, napapanahon ang panawagang “Never Again, 
Never Forget!” upang humalaw ng mga aral sa dakilang pamana ng pakikibaka ng bayan sa pasistang 
diktadura. Magiging inspirasyon ito sa pagbigo sa kasalukuyang umiiral na de facto Martial Law ng estado. 


Malaking hamon sa 
mamamayang Pilipino ang 
paglaban sa kasalukuyang bulok 
na gubyernong kinakatawan ng 
tambalang Ferdinand Marcos Jr. 
at Sara Duterte-Carpio, mga anak 
ng mga diktador, mandarambong 
at mamamatay-tao. Nagawang 
makapanumbalik ng pamilya 
Marcos sa estado-poder gamit 
ang malawakang pandaraya sa 
eleksyong 2022 kasabwat ang mga 
mandarambong na: pamilyang 
Duterte, Arroyo, Estrada at iba 


pang dinastiyang pulitikal sa bansa. 
Nagsabwatan ang mga buhong na 
ito, upang sistematikong rebisahin 
ang madilim na kasaysayan ng 
Martial Law. 


Hindi ginintuang panahon, kundi 
madilim na yugto ng kasaysayan 
ang Martial Law na ipinataw 
ni Ferdinand Marcos Sr. noong 
Setyembre 21, 1972. Iniresulta nito 
ang 107,240 kaso ng mga paglabag 
sa karapatang tao at malawakang 
pandarambong ng mga Marcos at 
kanilang kroni sa kabang yaman 


ng bansa na tinatayang aabot 
ng S10 bilyon. Pagbubudbod ng 
asin sa nananariwang sugat ang 
pagdedepensa ni Marcos Jr. sa 
mga pang-aabuso sa sibilyan na 
ginawa ng kanyang amang diktador 
at pinakinabangan ng pamilyang 
Marcos. 


Itinatag ni Marcos Sr. ang 


pasistang diktadura dahil hindi na 
niya kayang maghari pa sa tabing 
ng burges na demokrasya dulot 
ng labis-labis na krisis sa pulitika 
at. ekonomya. 

ilathala sa ating pahayagan. Ito ay tumatanggap 
ng mga liham sa: 


(Ka) dagundong.tk@gmail.com 

ang matandang Marcos sa noo'y lumalawak at lumalakas na anti- 
imperyalista, anti-pyudal at anti-pasistang paglaban ng mamamayan. 
Sa tulak ng imperyalismong US, nagpakalat si Marcos Sr. ng isteryang 
anti-komunista at nagpakana ng mga pamamaslang at pambobomba 
na ipaparatang sa PKP. Kabilang sa mga ito ang pambobomba sa miting 
de avance ng karibal na Partidong Liberal Party sa Plaza Miranda at sa 
iba't ibang panig ng Kamaynilaan, at ang kunwa-kunwang ambus kay 
Enrile na noo'y kalihim ng depensa ni Marcos Sr. 


Sa panahon ng diktadura, pinakawalan ni Marcos Sr. ang halimaw 
na AFP, PC at mga pwersang para-militar para atakehin ang oposisyon, 
kritiko, makabayan, progresibong organisasyon at mga indibidwal na 
tumutuligsa sa kanyang pasistang paghahari. Isinagawa ang malupit 
na operasyong kitlin--sa-usbong at mga kontra-rebolusyonaryong 
gera na dumulo sa Oplan Katatagan upang lipulin ang nagpupundar 
pa lamang na PKP-BHB. Ipinatupad sa hangganang Quezon-Bikol ang 
Oplan Cadena De Amor bilang prototype ng Oplan Katatagan. 


Ngunit sa gitna ng pasismo, nakapagpunyagi ang PKP at sumulong 
ang pakikibaka ng buong bayan laban sa pasistang diktadurang US- 
Marcos Il. Nabuo ang kilusang lihim ng mga pambansa-demokratikong 
organisasyong masa sa rehiyon, pangunahin sa hanay ng mga 
manggagawa, magsasaka at peti-burgesyang intelektwal. Malaki ang 
papel dito ng mga kabataan na nakasaksi sa karahasan ng Martial Law 
at napukaw ng Ikalawang Kilusang Propaganda. Sila ang mayor na 
pwersang nagsagawa ng malawakang pagmumulat, pag-oorganisa at 
pagpapakilos habang mahigpit na nakalubog sa batayang sektor ng 
manggagawa at magsasaka. 


Umugat ang Partido sa mga pabrika at sakahan sa rehiyon. Ilan sa 
mga ito ang Cayco-Fernandez Farm, Canlubang Sugar Mills, Hacienda 
Yulo, Franklin Baker, at Sunripe sa Laguna, Red-V, Peter Paul, at Blue 
Bar sa Quezon, at Batangas Sugar Central sa Batangas. Inihudyat nito 
ang maaalab na protesta ng mga manggagawa at magsasaka para 
sa pagsusulong ng kanilang karapatan kasabay ng pagkundena sa 
diktadura. 


Naitatag ang mga sonang gerilya sa hangganang Quezon-Bicol, 
Kanlurang Batangas, Bundok Banahaw sa Laguna at ibabang Sierra 
Madre noong 1971. Nagtuluy-tuloy ito hanggang sa makapagpundar 
ng yunit ng BHB sa Central Quezon, Bondoc Peninsula, Silangang 
Batangas, Mindoro at Sierra Madre. 


Pumutok ang mga taktikal na opensiba, mga kampanya sa 
rebolusyong agraryo at unti-unting itinayo at pinatatag ang mga baseng 
bukid. Tumatak ang matagumpay na ambus sa PC sa Tagkawayan 
noong 1979 na nakakumpiska ng maraming armas at pamamarusa sa 
sindikato ng mangangalabaw na si Sgt. Batibot sa Bondoc Peninsula 
noong 1980. Sa mga aksyong militar na ito, lalong sumalig ang masang 
magsasaka at humigpit ang pakikipagkaisa sa BHB na naging matibay 
na sandata nila laban sa kaaway. 


Ang tuluy-tuloy na pagtatayo ng mga sona't larangang gerilya 
at ang masiglang kilusang manggagawa at magsasaka ang naglatag 
ng kondisyon para sa pagsulong at paglakas ng demokratikong 
rebolusyong bayan sa rehiyon. Rumurok ang lahat ng anyo ng paglaban 
ng mamamayan laban sa diktadura nang maganap ang makasaysayang 
Pag-aalsang EDSA ng 1986 na nagbagsak sa diktadurang Marcos I. 


Nagtagumpay na mapalayas ang mga Marcos subalit nagpatuloy 
ang pakikibaka ng sambayanan sa ilalim ng malakolonyal at malapyudal 

na lipunang Pilipino. Lumala ang 
kalagayan ng bayan dahil sa patuloy 
na pangangayupapa ng mga sumunod 
na reaksyunaryong rehimen sa 
interes. ng imperyalismong US 
at mga lokal na naghaharing 
malalaking panginoong maylupa't 
burgesya-kumprador. Ipinataw 
ang neoliberalismo sa dikta ng 
imperyalismong US. Nagpatuloy rin 
ang mga kontra-rebolusyonaryong 
kampanya ng mga rehimen at 
ininstitusyunalisa ang pasismo ng 
estado upang marahas na supilin 
ang paglaban ng mamamayan. Sa 
nakaraang rehimeng Duterte at 
ipinagpapatuloy ng kasalukuyang 
ilehitimong rehimeng Marcos |, 
ipinatupad ang Oplan Kapanatagan, 
isinabatas ang Anti-Terror Law (ATL) 
at binansagang terorista ang PKP- 
BHB-NDFP. Ang muling pagbalik sa 
kapangyarihan ng pamilyang Marcos 
ang numero unong palatandaan 
ng walang kaparis na kabulukan at 
krisis ng lipunang malakolonyal at 
malapyudal. 


Kung gayon, dapat na higit pang 
paigtingin ang laban ng sambayanan 
para sa karapatan at demokrasya. 


Dapat 
mamamayan 


panghawakan ng 
ang mga aral sa 

panahon ng Martial Law ng 
pasistang diktadurang US-Marcos 
| sa pagsusulong ng rebolusyon sa 
rehiyon at buong bansa. Higit na 
pagkaisahin ang malawak na hanay 
ng mamamayan at palaparin ang 
nagkakaisang prente para isulong 
ang 5 demokratikong 5B8Bkarapatan 
para sa lupa, sahod, trabaho at 
serbisyong panlipunan. Ilunsad 
ang iba't ibang anyo ng paglaban at 
padagundungin ang mga protestang 
bayan na yayanig sa ilehitimong 
rehimeng Marcos Il. 


Kailangang maging mapanlikha 
sa paglaban sa mga inilatag na batas 
at instrumento ng terorismo ng 
estado sa umiiral na de facto Martial 
Law.  Tuligsain ang impyunidad, 
red-tagging at terrorist-tagging ng 
reaksyunaryong gubyerno. Igiit ang 
pagtutol at pagpapabasura sa mga 
batas na magsusuhay sa tiranya at 
kikitil sa katiting na demokratikong 
karapatan ng bayan kagaya ng SIM 
Card Registration Act, mandatory 
ROTC atiba pa. Papanagutin ang AFP- 
PNP at ang nakalipas na tiranikong 
rehimeng Duterte sa kanilang mga 
krimen sa digma at terorismong 
inihasik sa mamamayan. 


Patuloy na singilin ang pamilya 
Marcos sa kanilang mga krimen sa 
bayan. Nararapat silang panagutin 
sa mga atrosidad sa panahon ng 
Martial Law. Pigilan ang pakana 
ng sakim na angkan na patuloy na 
ipagkait at kontrolin ang ninakaw- 
na-yaman ng bayan. 


Higit sa lahat, buuin ang mga bag- 
as ng PKP sa loob ng mga lumalawak 
na rebolusyonaryong organisasyong 
masa at paramihin ang kasapian 
ng Partido. BB Palakasin ang BHB 
at isulong ang digmang bayan 
alinsunod sa estratehikong linyang 
kubkubin ang kalunsuran mula sa 
kanayunan. Itayo ang malawak at 
malalim na mga rebolusyonaryong 
base, isulong ang rebolusyong 
agraryo upang lutasin ang problema 
sa lupa at dalhin sa bagong antas ng 
pagsulong at lakas ang armadong 
pakikibaka sa buong kapuluan. 


Bibiguin ng puspusang paglaban 
ng sambayanan ang hibang na 
pangarap ng ilehitimong rehimeng 
Marcos Il na lipulin ang PKP-BHB- 
NDFP sa katapusan ng taon o sa 
susunod na mga itatakda nitong 
dedlayn. Tandaan ni Marcos Jr. na 
nabigo ang kanyang ama na lipulin 
ang rebolusyonaryong kilusan sa 
panahong maliit at mahina pa ito. 
Malalim at malawak nang nakaugat 
ang Partido sa masang anakpawis 
at iba pang uri at sektor sa buong 
bansa. 


Iniluluwal ng 5 sBlumulubhang 
krisis panlipunan at tumitinding 
pasismo ang dumaraming bilang ng 
mamamayang handang humawak 
ng sandata para ibagsak ang bulok 
na estadong malakolonyal. Hangga't 
nagpapatuloy ang pagsasamantala 
at pang-aapi, ipagpapatuloy ng mga 
bagong henerasyon ng kabataan ang 
armadong rebolusyon. 


Ang puspusang pakikibaka laban 
sa kasalukuyang ilehitimong 
rehimeng Marcos I ang 
pinakamataas na pagpaparangal sa 
mga dakilang martir na puspusang 
nakibaka laban sa diktadurang 
Marcos | at lahat ng kaaway ng 
sambayanan. 

PANGUNAHING LATHALAIN 


'WAG KALILIMUTAN: 


Ang totoong kalagayan ng bayan 
sa ilalim ni Marcos Sr. 


| TEROR SA ILALIM NG DIKTADURA 


Southern Tagalog 10 


Grupo ng 10 kabataang aktibistang dinukot at 
sapilitang iwinala noong 1977. Kabilang rito sina 
Rizalina Ilagan, Gerry Faustino, Jessica Sales, PF 


kaso ng paglabag 
107 Z740 sa karapatang tao 
p] 


(1972-81) 


bilang ng pinatay 3 Z240 
(1972-81) p) 


Modesto “Bong” Sison, Cristina “Tina” Catalla, 
Ramon Jasul, Emmanuel Salvacruz, 


r “JI 
Salvador Panganiban, Virgilio Silva at Na 
Samuel Ting aka Erwin de la Torre. o DV 
]) p bilang ng desaparecidos 


78 3 “Ayon sa William Richardson 
School of Law Library sa 


University of Hawaii 


bilang ng tinortyur 


(1972-81) 70 h 00 


bilang ng detinidong 
pulitikal (1972-81) 


34,000 
A 


Proclamation 
no. 1081 
Proklamasyong nagpataw ng Martial 4. 6 4 mil dya 6 m1 l yo n 


Law sa buong bansa. Pinirmahan ni 


bilang ng sapilitang lumikas 
Marcos Sr. noong Setyembre 21, 1972 ang ipinasara matapos mula sa kanilang tahanan 
ang deklarasyon ng ML at bukirin (1972-81) 


| BAGSAK NA EKONOMYA | 


358Yc 


ANG ITINAAS NG 
PRESYO NG MGA BILIHIN 


NW Ang mabibili ng P1 noong 1975 ay bibilhin 
na sa halagang P3.58 pagdating ng 1986. 
KA “SICK MAN 
LO beses 


OF ASIA" 
MULA P391 TUNGONG P19.03 lumaki ang utang ng Pilipinas, 


ang naging bansag sa Pilipinas noong 


ibinagsak ng piso kontra dolyar mula USS599 milyon (1965) 1986 dahil sa bagsak na ekonomyang 
mula 1965 hanggang 1986. tungong US 528.3 bilyon (1986). iniresulta ng diktadurang US-Marcos 

KONTRA-MAGSASAKA, KONTRA-MANGGAGAWA 


Presidential Presidential 


Decree 402. Derree27. ARE 


Batas sa huwad na reporma sa lupa 

sa ilalim ni Marcos na nagtakda sa ang ibinagsak ng sahod sa 
halaga ng lupa na katumbas ng 2 1/2 low-paying jobs habang 
beses ng abereyds na ani sa 3 taon. 


Nag-institusyonalisa ng rekrutment at 
pagpapadala ng mga manggagawang 
Pilipino sa ibayong dagat. Itinuring ang 


mga migranteng manggagawang Lalo nitong pinahirapan ang mga 68 17. 
Pilipino bilang murang lakas-paggawa PAGG AK nhi ng naag P @ 
na pang-eksport. ang ibinagsak ng sahod ng mga 


skilled workers (1965-1986) 


| KRONIYISMO AT KORAPSYON | 


5683 milyon 


Halaga ng mga asset na itinago ng mga 
Marcos sa mga bangkong Swiss na 

idineklarang nakaw na yaman (ill-gotten 
wealth) ng Supreme Court noong 2003. 


Tinatayang halaga ng pinagsama-samang 
nakaw na yaman ng pamilya Marcos batay 
sa deklarasyon ng Supreme Court at World 


Bank. Umaabot sa 806 ang kikbak na 
kinukuha ni Marcos Sr. sa bawat proyektong 


IANG. KIUBANG BAGONG LIPUNAN 


Partidong pampulitika na itinatag ni Marcos Sr. noong 


ML mula sa Bagong Lipunang Kilusan ng Nagkakaisang 
d O Nn Pat Nacionalista-Liberal Atbp. Sumapi sa KBL ang mga 
Tagal ni Ferdinand Marcos Sr. sa poder. dating miyembro ng Nacionalista Party at Liberal Party 


U iva bil | 1965 KBL na sumuporta sa diktadurang Marcos tulad nina 
14pe bya Brang pangko maang Eduardo Cojuangco Jr., Benjamin Romualdez, 
at pinatalsik mula sa pwesto ng 


t b 1986 Jose Rono, Lorenzo Teves, Roberto Benedicto, 
aumiayan "eon " Antonio Floreindo, Ali Dimaporo at Vicente Cerilles. 


OPLAN DUBIESTRIKE 13 buwan 


Serye ng pambobomba sa Maynila 
mula sa hagis-granada sa Plaza 
Miranda noong Agosto 21, 1971 

na sinundan ng 20 pagpapasabog sa 
iba't ibang pampublikong lugar. 
Pakana ito ni Marcos Sr. para 
lumikha ng isterya at bigyang 

matwid ang deklarasyon ng ML. 


OCTOPUS GANG 


Tawag sa pinakamasisibang kroni 

ni Marcos Sr. na kumopo sa mga 
susing industriya at negosyo 

sa bansa. Binubuo nina Juan Ponce 
Enrile, Roberto Benedicto, Antonio 
Floreindo Sr., Rodolfo Cuenca, 
Eduardo Cojuangco, Lucio Tan, 
Ricardo Silverio at Roberto Ongpin. 


| KASAKIMAN SA PODER | 


Panahong hawak ni Marcos Sr. ang Department 
of Defense bilang kalihim nito sa kanyang unang 
taon bilang pangulo. Sa yugtong ito inilagay sa 
mga susing pwesto ang kanyang mga alipures 
na opisyal militar mula Ilocos Norte at kinulimbat 
ang natanggap na kumpensasyon ng Pilipinas 
mula sa Japan para sa mga pinsala noong 
World War Il. 

TUGEN 


NI PATNUBAY DE GUIA 


Bakit dapat labanan at ipabasura 
ang SIM Card Registration Act? 


KC mea ng pagsasabatas sa RA 11934 o SIM Card Registration Act ang pagtatatag ng “surveillance state” 
ng ilehitimong rehimeng Marcos Il. Inoobliga ng batas na iparehistro ang lahat ng SIM (subscriber identity 
module) card sa bansa. Ito ang pinakahihintay na hakbangin ng mga pasista para lubusin ang paniniktik ng 
estado sa mamamayan at gawing mas mabangis ang imbing pakanang patahimikin ang lahat ng pagtutol at 
durugin ang lahat ng itinuturing na kalaban ng estado. Kung kaya, mahigpit na panawagan ng NDFP-ST sa la- 
hat ng demokratikong pwersa na labanan at igiit ang pagbabasura sa naturang pasistang batas. 


Malinaw na  anti-mamamayan 
ang balakin ng estado sapul nang 
isulong ang SIM card registration 
noong rehimeng US-Duterte. 
Pinatingkad nila ang paglipana ng 
mga text scam, pagnanakaw sa 
katauhan (identity theft) at ibang 
kaugnay na krimen para hulmahin 
ang opinyong publiko pabor sa 
pagpapatupad ng batas bilang 
tanging solusyon sa mga krimeng 
ito. Inihanda at pinino ng nagdaang 
tiranikong rehimeng Duterte ang 
batas at tinukoy na prayoridad sa 
pagbubukas ng Kongreso sa ilalim 
ng ilehitimong rehimen ni Ferdinand 
Marcos Il. 


Gamit ang “paglaban sa cyber 
crime”, ipinalunok sa taumbayan 
ang madaliang pagsasabatas dito ng 
rehimeng Marcos Il. Ngunit taliwas 
sa ipinapakalat ng gubyerno, walang 
ebidensya mula sa karanasan ng 
155 bansa na may katulad na batas 
na epektibo ang pagrerehistro ng 
SIM card sa paglaban sa krimen. 
Katunayan, binawi ang katulad 
na batas sa Mexico matapos ang 
tatlong taong implementasyon nito. 
Itinuturo rin itong sanhi ng pagdami 
ng bilang ng kaso ng nakawan ng 
cellphone. 


Liban sa kainutilan ng SIM 
card registration sa pagpuksa sa 
krimen, may dalawang mayor na 
batayan para tutulan at labanan ito. 
Una, tahasan nitong niyuyurakan 
ang karapatan sa pribasiya ng 
mamamayan na tutungo sa paghina 
ng seguridad sa impormasyon. 
Limampu't siyam na porsyento 
(5996) ng mga bansang nagpapataw 
ng SIM card registration ay walang 


6 KALATAS 


batas na nagtatanggol sa pribasiya 
ng mamamayan ayon sa Groupe 
Special Mobile Association (GSMA). 


Banta sa pribasiya ang pagtukoy 
sa katauhan ng may-ari ng SIM 
card. Susi ito para presisong alamin 
ang aktibidad ng isang indibidwal 
sa komunikasyon, social media 
at iba pang daluyan sa internet. 
Hinahayaan nitong malantad sa 
mga kumpanya, sa gubyerno at sa 
ibang entidad na may akses ang mga 
personal at pribadong impormasyon 
na maaaring gamitin para ilagay sa 
alanganin o ipahamak ang isang 
indibidwal. 


Hindi. katanggap-tanggap na 
tahasang yurakan ang karapatan 
sa pribasiya. Kinikilala ng 1948 


Universal Declaration of Human 
Rights, Artikulo 12, ang nasabing 
karapatan: “Walang sinuman ang 
maaaring isailalim sa arbitraryong 
panghihimasok sa kanyang pribasiya, 
pamilya, tahanan, komunikasyon, o 


pang-aatake sa kanyang dangal at 
reputasyon. Ang bawat isa ay may 
karapatan sa pagtatanggol ng batas 
laban sa gayong panghihimasok o 
atake.” 


Kailangan ang pribasiya para 
itaguyod ang.” dignidad ng tao, 
awtonomya at (demokrasya sa 
lipunan. Lalo itong kailangang 
ipagtanggol sa kasalukuyang 
panahon kung kailan walang habas 
na naglilikom ang mga kumpanya 
at mga estado ng impormasyon 
ng mamamayan para sa kanilang 
makasariling interes. Para sa mga 
kapitalista, malaking negosyo 
ang pagtitipon at pagkakalat ng 


impormasyon. Samantalang para 
sa mga totalitaryang rehimen, 
primaryang ginagamit ang 


impormasyon para kontrolin ang 
mamamayan at pigilan ang pag- 
usbong hanggang pagsulong ng 
mga kilusang banta sa kasalukuyang 
kaayusan o status quo. 

Sa ganito nakapwesto ang ikalawang 
dahilan kung bakit dapat ipabasura ng 
mamamayang Pilipino ang SIM card 
registration. Kailangang tutulan ito dahil 
pinalalakas nito ang kapasidad ng estado na 
manmanan ang mamamayan at sa esensya, 
susuhayan ang kampanyang panunupil na 
nananalasa sa bansa. 


Ibinibigay ng SIM card registration 
ang kritikal na impormasyong kailangan 
ng estado para pakinabangan ang 
dambuhalang datos na natipon na nito 
mula sa sarili nitong sarbeylans at sa 
malawakang paniniktik ng imperyalismong 
US sa buong daigdig. Binibigyan nito ng 
pangalan ang bawat SIM card na gagana sa 
bansa, kundisyon para mas mabilis at mas 
episyenteng magawa ang location tracking, 
eavesdropping at iba pang paniniktik laban 
sa sinumang tutukuyin ng estado na target 
ng sarbeylans. Maaaring maging real-time 
ang pag-alam ng estado sa lokasyon at 
aktibidad ng mga target nito basta't hawak 
ang elektronikong gadget na naglalaman ng 
SIM card. 


Nakaamba ang mas matinding 
panunupil sa buong bayan sa sapilitang 
pagpaparehistro ng mga SIM card. Ang 
impormasyong makukuha mula rito ay 
magiging sandata sa kamay ng dugong 
diktador na naghaharing Marcos-Duterte at 
berdugong AFP-PNP para atakehin ang mga 
kritiko, aktibista at lahat ng babansagan 
nitong terorista. Maaari itong gamitin sa 
pag-profile hanggang sa mga direktang 
aksyon tulad ng pagdakip at maging 
pagpaslang sa nakikibakang mamamayan. 


Kailangang ilantad sa mamamayan ang 
pasistang tunguhin ng SIM Card Registration 
Act upang maunawaan nila ang kahalagahan 
ng pagsagka sa pagpapatupad nito. Dapat 
pakilusin ang mga ispesyal na sektor tulad 
ng mga eksperto at abugado sa digital rights 
para sa malawakang kampanyang 
edukasyon. Magsisimula ang sapilitang 
pagrerehistro pagdating ng Disyembre, 
habang nakatakdang i-deactivate ang mga 
SIM card na hindi rehistrado 180 araw mula 
sa araw ng epektibidad ng batas. Positibong 
hakbang na ngayon pa lamang ay nagtitipon 
na ang iba't ibang demokratikong pwersa 
para hamunin ang batas sa mga korte 
habang inililinaw sa publiko ang panganib 
ng nasabing batas. Puspusang labanan ang 
paniniktik at panunupil ng estado tungo sa 
pagpapalapad at pagpapatatag ng anti- 
pasistang pakikibaka ng buong bayan. 

ANO ANG LAMAN NG 
SIM CARD REGISTRATION ACT? 


Kailangang magpresinta ang sinumang bibili ng SIM card ng ID na 
kinikilala ng reaksyunaryong gubyerno at magbigay ng sumusunod na 
impormasyon: 


1. buong pangalan, 

2. kasarian, 

3. tirahan: at 

4. petsa ng kapanganakan. 


Ang pamemeke ng impormasyong irerehistro ay papatawan ng 
mabigat na parusa: pagkapiit nang mula anim na buwan hanggang 
dalawang taon o multang mula P100,000 - P300,000. 


Ang impormasyong makukuha mula sa mga gumagamit ng SIM card 
ay hahawakan ng mga public telecommunications entity (PTE) o mga 
entidad na sangkot sa pagbibigay ng serbisyo sa telekomunikasyon. 
Ang database na tinatawag ng batas na SIM Card Register ang 
pangunahing batayan sa pagpoproseso, pag-aaktiba, at pagde- 
deactivate sa mga SIM card. Inoobliga ang mga PTE na hawakan 
ang impormasyon ng SIM card users sa loob ng sampung taon, pati 
impormasyon mula sa mga na-deactivate na SIM card. 


Haharapin ng mga PTE na hindi susunod sa pagpaparehistro ang 
multang P100,000 sa pinakamababa (unang paglabag) hanggang 
pinakamataas na P1,000,000 (ikatlong paglabag). Aabot naman 
ang multa ng P500,000 - P4,000,000 para sa mga paglabag sa 
confidentiality o paglilihim. 


Parurusahan din ang mga magbebenta o magpapagamit ng 
rehistradong SIM card nang hindi ipinapailalim sa tamang proseso ng 
muling pagrerehistro. Maaaring makulong nang anim na buwan 
hanggang anim na taon at/o magmulta ng P100,000 - P300,000. 


BANTAY KARAPATAN 


Lider mangingisda, pwersahang 
pinasusuko ng pulis 


Pinagbantaan at pinilit sumuko ng mga pulis ang lider-mangingisda 
na si Aries Soledad sa kanyang bahay noong Setyembre 17. Si 
Soledad ang pamprobinsyang tagapag-ugnay ng balangay sa Cavite 
ng Pambansang Lakas ng Kilusang Mamamalakaya ng Pilipinas 
(Pamalakaya). 


Sa ulat ng Pamalakaya, pinuntahan ng mga ahente ng Quezon 
City Police District ang bahay ni Soledad at pinuwersa ang biktima na 
sumuko para maalis ang kanyang pangalan sa hawak nilang “listahan.” 
Nagbanta pa ang mga pasista na papasukin ang bahay at hindi aalis sa 
lugar nang hindi personal na nakakausap ang biktima. 


May piniling kasarian (queer) si Soledad na isa ring lider ng 
Southern Tagalog Pride (STP). (Mariing kinundena ng STP ang 
panghaharas at pangre-redtag kay Soledad. Nanawagan itong 
ipagtanggol ang mga aktibista at itigil ang crackdown sa rehiyong 
Timog Katagalugan. 

SERYE 


Ang nagpapatuloy na pasismo ng estado matapos 
ang Martial Law ng diktadurang US-Marcos | 


atapos mapatalsik ang diktadurang US-Marcos |, iniluklok si Corazon Aquino bilang 

bagong pangulo ng reaksyunaryong republika at binuo ang Konstitusyong 1987. Sa 
harap ng pagkakatatag ng “bagong” gubyerno, nagpapatuloy ang paghahasik ng karahasan 
Napatalsik man ang diktador, nanatili pa rin ang lipunang malakolonyal at 
malapyudal na pinaghaharian ng imperyalismong US at mga lokal na naghaharing uring 
malalaking burgesya kumprador, panginoong maylupa at burukratang kapitalista. 


sa bayan. 


Pangunahing instrumento 
ng pasismo ng estado ang 
reaksyunaryong.” AFP, PNP. at 
mga grupong para-militar. 
Ipinatupad at ipinagpatuloy ang 
kontrarebolusyonaryong programa 
sang-ayon sa Counter-insurgency 
Guide ng US. Sa ilalim ni Aquino 
at Ramos, ipinatupad ang Oplan 
Lambat Bitag |, Il, Ill at IV sa balangkas 
ng low intensity conflict kung saan 
ginagamit ang kapwa Pilipino para 
sa pagpatay at pananakot. Sa ilalim 
naman ni Estrada ay isinakatuparan 
ang Oplan Makabayan. Bukod 
sa AFP, PNP at CAFGU, binuo ng 
estado ang iba pang mga grupong 
paramilitar at bidyelante para sa 
“paglaban sa komunismo”. Pinalaki, 
mas pinabangis at ginawang mas 
kumprehensibo ang mga kampanya. 
Sa ganito, nagawang higitan pa 
ng mga sumunod na rehimen 
ang mga paglabag sa karapatang 
tao ng Martial Law ni Marcos, 
pinakatampok ang rehimen nina 
Gloria Macapagal-Arroyo at Rodrigo 
Roa Duterte. 


De facto Martial Law ng rehimeng 
US-Arroyo 


Taong 2002, may mga banta na 
si Arroyo na magdeklara ng Martial 
Law bilang tugon sa matinding 
disgusto. ng “mamamayan sa 
kanyang administrasyon. Kabilang 
sa target ng pasismo ang mga 
aktibista at sibilyan sa kanyang 
deklarasyong 58 8todo-gera. laban 
sa rebolusyonaryong kilusan. 
Inilunsad niya ang gera laban sa 
bayan at ang Oplan Bantay Laya 1 at 
2 alinsunod sa pandaigdigang gera 
laban sa terorismo na inilunsad ng 
imperyalismong US. 

Sa ilalim ng Oplan Bantay Laya 
1 at 2, itinalagang national priority 
concern ang Timog Katagalugan 
kasabay ng pagdagdag ng mga 
panagupang batalyon dito. Mula 
sa 17, naging 26 ang batalyon ng 
pinagsanib na AFP, PNP at mga 
paramilitar sa rehiyon. Ipinatupad 
ang Joint Task Force Banahaw 
(Hangganan ng Laguna, Rizal at 
Quezon), at matapos ay inilipat 
ang parehong JTF-Banahaw sa 
Mindoro na naging 204th Brigade 
na nagpatupad ng Oplan Habol 
Tamaraw at Task Force Makiling 
(Laguna). Sa mga kampanyang ito 
namayagpag ang berdugong heneral 
na si Gen. Jovito Palparan. Laganap 
ang lansakang pagpatay sa mga 
sibilyan na pinararatangang kasapi 
ng BHB. Kabilang sa mga aktibistang 
pinaslang sina Eden Marcellana ng 
Karapatan-TK, Eddie Gumanoy ng 
KASAMA-TK, lider-Dumagat na si 
Nicanor de los Santos at marami 
pang iba. Naganap ang mga brutal na 
pamamaslang sa mga sibilyan kagaya 
ng pagpugot sa ulo ng matandang 
babaeng Mangyan sa Mindoro na si 
Budbud Usting noong 2002. 


Namumuo ang protesta laban 
kay Arroyo mula nang nalantad ang 
pandaraya niya sa eleksyong 2004. 
Nagpatupad siya ng patakarang 
calibrated  pre-emptive response 
kung saan marahas na dinidispers 
ang mga protesta na “walang 
permit”. Pagdating ng Pebrero 24, 
2006, nagdeklara si Arroyo ng state 
of emergency sa pamamagitan ng 
Presidential Proclamation (PP) 1017 
para sawatahin ang mga diumanong 
nilulutong kudeta laban sa kanya. 
Sa ilalim ng PP1017, dinakip ang 
mga kilalang personahe ng mga 
progresibong partylist at kinasuhan 


ng rebelyon. Inalis ang PP 1017 
pagsapit ng Marso 3, 2006. 


Tatak ng rehimen ni Arroyo ang 
pagiging sagadsaring pasista. Sa 
pagtatapos ng termino ng kanyang 
termino, naitala ang higit 1,200 kaso 
ng ekstrahudisyal na pamamaslang 
at 204 desaparecidos.. Libu-libo 
ang sapilitang lumikas dahil sa 
ekonomikong blokeyo at hamletting 
sa mga komunidad. Brutal na 
binubuwag ang mga protestang 
bayan. 


Sinubukan ni Arroyo 
na magpakana ng charter 
change upang mapalawig ang 
kapangyarihan at matakasan ang 
kanyang krimen. Dahil nabigo, 
sinagpang niya ang oportunidad 
na magdeklara ng Martial Law sa 
Maguindanao noong Disyembre 
4, 2009 matapos maganap ang 
Maguindanao Massacre noong 
Nobyembre 23, 2009. Dahil 
tinutulan ng mamamayan, inalis 
ang deklarasyong Martial Law sa 
Maguindanao noong Disyembre 13, 
2009. 


Ang teroristang estado ni Duterte 


Ilang beses na nagbanta ng 
Martial Law sa pambansang saklaw 
ang isa pang pasistang pangulo na 
si Duterte. Ayon pa sa tirano, ang 
ipapataw niyang Martial Law ay 
katulad ng idineklara ng idolo niyang 
si Marcos. 


Idineklara. ni Duterte s5 ang 
Martial Law sa Mindanao noong 
Mayo 23, 2017 sa pamamagitan 
ng Proclamation No. 216. 
Pinaratangang terorista at may 
kaugnayan sa ISIS ang Maute 
Group sa Marawi City, Lanao del 
Sur at ginawang tuntungan para 

magdeklara ng Martial Law. 
Kasabwat ng US, nagsagawa 
ng operasyon ang AFP para 
hulihin ang tinaguriang dayong 
teroristang lider ng Abu Sayyaf 
na si Isnilon Hapilon at kubrahin 
ang pabuyang S5 milyon. 


Winasak ng rehimeng 
Duterte ang Marawi City na 
nagtamo ng 30 kampanya 
ng pambobomba mula sa 
himpapawid sa unang buwan 
ng deklarasyon ng Martial Law. 
Sinira nito ang kabuhayan at 
ari-arian ng mga residente, 
mga moske at iba pang cultural 
heritage site ng mga Maranao. 
Halos isang milyong Muslim 
at di-Muslim ang napilitang 
lumikas mula sa Marawi City. 


Samantala, pinalawig pa 
ang Martial law. hanggang 
Disyembre 2019 sa pamamagitan 
ng rubberstamp na Kongreso at 
tutang Korte Suprema sa ngalan ng 
pagsugpo sa terorismo sa Mindanao. 
Ang totoo, nakatutok ito laban sa 
nakikibakang mamamayang Moro 
at rebolusyonaryong kilusan sa 
isla. Iniresulta na ito matapos na 
arbitraryong talikuran ng rehimen 
ang negosasyong pangkapayapaan 
at ideklarang terorista ang PKP-BHB 
sa pamamagitan ng Proclamation 
No. 360 at 374 noong 2017. 


Hindi man idineklara sa buong 
bansa, sinaklaw ng pasismo ng 
estado ni Duterte ang Luzon at 
Visayas sa pamamagitan ng inilabas 
nitong Memorandum Order No. 32 
noong Nobyembre 22, 2017. Sa 
pamamagitan nito, bumuhos ang 
mga pwersang militar at pulis sa 
Bicol, Negros at Samar. Kasunod 
nito ang pagbuo ng NTF-ELCAC 
noong Disyembre 4, 2018 sa bisa ng 
Executive Order No. 70 sa balangkas 
ng whole-of-nation approach. 


Ang pag-iral ng de facto Martial 
Law at paghahari ng civilian- 
military junta 


Naghari ang kapangyarihan ng 
civilian-military junta sa rehimeng 
US-Duterte.. Sa pamamagitan ng 
NTF-ELCAC, kinaladkad ng rehimeng 
Duterte ang buong makinarya ng 


SETYEMBRE 2022 


estado at kinopo ang pondo ng 
mga sibilyang ahensya sa ngalan ng 
“pagsugpo sa insurhensya”. Ipinasok 
pa ni Duterte ang mga retiradong 
heneral sa kanyang gabinete na 
nagbigay-daan para kubabawan ng 
kapangyarihang militar ang mga 
sibilyang ahensya sa pambansa at 
lokal. Pinaigting ang mga focused 
military at retooled community 
support program operations. 


Sinamantala ni Duterte ang 
pagputok ng pandemyang COVID-19 
para. patatagin.” ang kanyang 
huntang militar. lIpinaubaya niya 
sa mga militar ang pamamahala sa 
pagsansala sa COVID-19. Ipinatupad 
ang militaristang lockdown na sa 
esensya'y pagpapatupad ng Martial 
Law sa buong bansa. 


Pataksil na isinabatas ni Duterte 
ang Anti-Terror Law (ATL) noong 
Hulyo 4, 2020. Ito ang nagselyo 
sa pasista-teroristang estado mna 
ginamit para sagasaan ang mga 
demokratikong karapatan ng 
mamamayan at supilin ang kanilang 
lehitimong paglaban. Naging 
kalakaran ang red-tagging sa mga 
aktibista, progresibong s grupo, 
kritiko at oposisyon at sa gayon, 
ginagawang lehitimong target ng 
pamamaslang. 


Iniresulta nito ang labis na 
paglabag sa karapatang tao at ang 
malubhang kultura ng impyunidad. 
Aabot sa 710 ang mga aktibistang 


Mga pasistang pangulo: Ferdinand Marcos Sr., Gloria Macapagal-Arroyo, Rodrigo Duterte (mula kaliwa) 


biktima ng  ekstrahudisyal 8na 
pamamaslang sa buong bansa, 56 
dito ay mula sa Timog Katagalugan. 
Tampok dito ang Bloody Sunday 
na kumitil sa buhay ng siyam na 
aktibista noong Marso 2021 at 
pagpatay sa limang sibilyan sa 
Baras, Rizal noong Disyembre 2020. 
Bukod pa ito sa tala ng mga biktima 
ng pagpatay sa gera kontra iligal 
na droga ni Duterte na nasa higit 
30,000. Ilambeses nitong hinigitan 
ang mga pinatay sa ilalim ng Martial 
Law ni Marcos. 


Sa pagtatapos ng termino ni 
Duterte sa poder, nailatag na 
ang buong makinarya para sa 
pananalasa ng terorismo ng estado. 
Pinakikinabangan ito ng pamilya 
Marcos, maging ng kanyang anak 
na si Sara Duterte na nakaakyat 
sa kapangyarihan sa garapalang 
pandaraya sa eleksyong 2022. 
Pinatunayan na ng mga unang 
buwan ng ilehitimong Marcos- 
Duterte na magpapatuloy at sisidhi 
pa ang terorismo sa kanilang 
administrasyon. 


ldeklara man o hindi, malinaw 
ang pasismo ng mga nagpalit- 
palitang reaksyunaryong rehimen 
na dapat mahigpit na labanan ng 
mamamayang Pilipino. Makatwiran 
ang maghimagsik at tahakin ang 
landas ng pambansa demokratikong 
rebolusyon upang biguin ang 
pasista-teroristang estado. 

BANTAY KARAPATAN 


Operasyon ng 85th IB sa Timog Quezon, 
perwisyo sa mamamayan 


" Matinding perwisyo sa kabuhayan at takot ang hatid ng araw- 
araw na operasyon ng 85th IB sa Lopez, Gumaca, Buenavista at Macalelon. 


Gamit ang isang kumpanyang pwersa, sinaklaw ng 85th IB ang halos 20 
barangay sa apat na bayan ng Timog Quezon noong nakaraang buwan. 


Nagresulta ito sa patong-patong 
na paglabag sa karapatang tao 
at internasyunal na. alituntunin 
sa digmaan. Mararahas ang mga 
operasyon kung saan ginamit ang 
sensus bilang tabing para magbahay- 
bahay at galugarin ang mga bukirin 
ng magsasaka. 


Humihimpil ang mga pasista 
sa public school at bahay nayon 
na labag sa mga pandaigdigang 
makataong batas sa digmaan. 
Walang habas nilang ipinatatawag 
ang mga magsasaka sa mga 


interogasyon at tinatakot pa ang 
mga ito na pag-iinitan kung hindi 
dadalo sa mga patawag. 


Tampok sa panliligalig. 8ng 
mga pasista. ang kampanyang 
pagpapasuko sa Wasay Ibaba, 
Buenavista noong huling linggo 
ng Setyembre. Tinipon nila ang 
mga kasapi ng Coconut Levy Funds 
Ibalik sa Amin (CLAIM) at iprinesinta 
ang 5Bs57mga magsasaka bilang 
mga sumukong kasapi ng BHB. 
Nagpalaganap pa ang militar ng 
pekeng balita na may nahuli silang 


Mangyan-Hanunuo, binugbog ng 4th IB 


Galit na galit ang mga Mindorefho 
sa 4th IB sa pambubugbog at 
pagdukot kay G. Kitot, isang Mangyan- 
Hanunuo noong Setyembre 22. 
Hibang na inakusahan ng pasistang 
tropa ang biktima na nagtatago ng 
baril ng Bagong Hukbong Bayan. 


Nagkakaong ang biktima na si 
G. Kitot, residente ng Sitio Gaang, 
Brgy. Panaytayan, Mansalay, Oriental 
Mindoro, at kanyang anak nang 
masumpungan ng mga militar. Iligal 
na hinalughog ng 4th IB ang kanilang 
tahanan at pinalabas na nagtatago 
ito ng dalawang baril ng BHB. Sa 


kanilang galit, binugbog si G. Kitot at 
kanyang anak. Hindi na makatayo at 
halos maubos ang mga ngipin ni G. 
Kitot sa tindi ng pambubugbog. 


Binastos din ng militar ang 
maybahay ni G. Kitot. Niyaya 
nila itong makipagsiping habang 
nasasaksihan ang pambubugbog sa 
kanyang asawa. 


“Ang ginawa ng berdugong 4th 
IB kay G. Kitot ay pagbabanta sa 
mga katutubong Mangyan upang 
pigilan ang kanilang paglaban sa 
mga isinusulong ng reaksyunaryong 


Mga magsasakang iligal na ipiniit, palayain! 


Nanawagan ang Tanggol 
Magsasaka.” 7 Timog Katagalugan 
(TMTK) na palayain ang mga 


magsasakang sina Christian Relao at 
Danah Marie Marcellana sa araw ng 
pagdinig sa kasong kidnapping laban 
kay Relao sa Regional Trial Court sa 
Calauag, Quezon noong Setyembre 
29. 


Iginiit ng TMTK na dapat nang 
ibasura ang mga gawa-gawang 
kasong isinampa para patuloy na 
iligal na ipiit ang dalawang biktima. 

Sinampahan si Relao ng kasong 
kidnapping habang si Marcellana ay 
humaharap sa kasong rebellion na 
isinampa noong 2008 kung kailan 
siya ay 12 taong gulang pa lamang. 


Dinakip ang mag-asawang Relao 
at Marcellana sa kanilang tahanan 
sa San Pablo City, Laguna noong 
Hunyo 25, 2021. Dumanas sila ng 
red-tagging at kinasuhan ng mga 
inimbentong krimen. Kasalukuyan 
silang nakapiit sa Camp Bagong Diwa 
sa Taguig City. 


kumander ng BHB Quezon. 


Mariing pinasubalian ng Melito 
Glor Command - BHB TK ang palabas 
ng 85th |B. “Walang kwentang 
pagyayabang ito para pagtakpan ang 
katotohanang bigo ang magastos at 
marahas na kampanyang panunupil 
para durugin ang yunit ng BHB sa 
probinsya,” pahayag ng MGC. 


rehimen “na “mga proyektong 
magpapalayas sa libo-libong 
Mangyan mula sa kanilang lupang 
ninuno,” pahayag ng Lucio de 
Guzman Command - BHB Mindoro. 


Bago ang insidente ng 
pambubugbog, nagpapulong ang 
lokal na gubyerno kasama ang DENR 
sa Brgy. Panaytayan para sa huwad 
na programang reporestasyon. Sa 
pulong, pinagbawalan ang mga 
katutubo na magkaingin dahil 
tataniman umano ng hard wood ang 
lupain sa nasabing barangay. 


Si Relao ay dating kampanyador 
ng Anakpawis Partylist noong 2013. 
Si Marcellana naman ay anak ng 
pinaslang na human rights worker na 
si Eden Marcellana. 


“Mariing tinutuligsa ng TMTK ang 
nagpapatuloy na red-tagging sa 
ilalim ng  ilehitimong rehimeng 
Marcos-Duterte. Dapat managot ang 


NTF-ELCAC sa ginagawa nitong 
paghahasik ng lagim sa mga 
naninindigan at kritiko ng 


pamahalaan,” pahayag ng TMTK. 

KILOS PROTESTA 


Dana pn) Mamamayan ng TK, nagprotesta sa ika-50 taong 
NA 


komemorasyon ng Martial Law 


Muling umalingawngaw sa mga protesta sa lansangan at social media ang panawagang “Never Again! Never 
Forget!” ng mga progresibong organisasyon mula sa Timog Katagalugan sa ika-50 taong komemorasyon ng Martial Law 


noong Setyembre 21. 


Lumahok ang mamamayan ng TK sa pambansang protesta sa Mendiola at iba pang bahagi ng NCR sa pangunguna 
ng Bagong Alyansang Makabayan - Timog Katagalugan (Bayan-TK) at Southern Tagalog Movement Against Tyranny (ST 


MAT). Tagumpay ang inilunsad 
nilang Martial Law @50 Caravan. 
Nagsuot ng itim na damit ang mga 
progresibong estudyante bilang pag- 
alaala sa lagim ng Batas Militar. 


Ayon sa Gabriela ST, “Nahaharap 
ngayon ang sambayanan sa mabigat 
na hamong biguin ang de facto 
Martial Law na nagpapatuloy ngayon 
sa administrasyong Marcos-Duterte. 
Ang hamon ng bagong panahon ay 
ang 5 paglaban sa katiwalian, 
pagnanakaw at korapsyon ng bagong 
administrasyong Marcos. Malaking 
kamalian ang hindi pagtangan sa 
tungkulin ng mga martir at bayani ng 
sambayanan na ipaglaban ang 
karapatan ng taumbayan. Sa ilalim 
ng administrasyong ito, tuloy ang 
patayan, tuloy ang nakawan kaya ang 
mamamayan, tuloy ang laban!” 


Litrato mula sa Rappler.com 


Sabwatan ng mga kumpanya sa mina at NCIP, kinundena ng mga 
Palaw'an sa Brooke's Point 


Inireklamo ng mga minoryang 
Palaw'an ng Brooke's Point ang 
lantarang pakikipagsabwatan ng 
National Council for Indigenous 
Peoples (NCIP) sa mga “konsultahan” 
sa anyo ng Community Consultative 
Assembly (CCA) sa mga kumpanyang 
lpilan Nickel Corporation (INC) at 
Macroasia. Mining 75B8Corporation 
(MMC) nitong Hunyo hanggang 
Hulyo. 


Dumulo ito sa pataksil na pag- 
aanunsyong nakuha na ng INC at 
MMC ang free, prior and informed 
consent (FPIC) ng mga Palaw'an 
noong Setyembre 1. Resulta nito 
ang pagtutuloy ng operasyon ng 
malakihan at open-pit mining sa 
lupaing ninuno ng mga Palaw'an. 


Ang CCA ay inilunsad nang 
tatlong beses sa bawat komunidad 

ng mga katutubo na maaapektuhan 
ng operasyong pagmimina. Dito 
ipinauunawa sa mga katutubo ang 
epekto ng mga mapaminsalang 
mina. Subalit, ang CCA sa mga 
Palaw'an ay naging okasyon lamang 
para higit pang linlangin at lituhin 
ang mga katutubo. 


Itinatakwil ng mga Palaw'an ang 
NCIP na pangunahing mapanghati 
sa kanilang hanay sa pamamagitan 
ng pamimilit na bumoto ang mga 
katutubo na taliwas sa kanilang 
tradisyon sa pagreresolba ng mga 
usapin na paraang konsensus-- 
na kumon na pagpapasya ng 
lahat ng kasapi sa kung ano ang 
makabubuti sa kanila. Marami sa 
mga Palaw'an na bumoto ng “yes” 
sa mga serye ng konsultasyon ay 
napilitang sumang-ayon nang di 


gaanong nauunawaan ang kanilang 
pasya. Pinatutunayan din ng mga 
Palaw'an na pinatatahimik sa aktwal 
na mga konsultasyon ang lahat ng 
kritikal sa mina at sinasabihan pang 
“mangmang” at “bobo”. 


Panawagan ni Leona Paragua, 
tagapagsalita. ng B8 NDF-Palawan, 
“Hindi dapat pahintulutan ng 
mamamayang Palawefio ang 
pangangamkam sa kanilang mga 
lupain at pandarambong sa likas na 
yaman. Kasabay nito, kailangang 
patuloy na singilin ang mga 
kumpanyang mina sa pandarambong 
sa likas na yaman, pangwawasak sa 
kapaligiran at (pananagutan sa 
malubhang epekto sa kalusugan ng 
mamamayan. 

KULTURA 


Naglalamay ang ating mga damdamin 

ngayong dapithapon 

para sa kinitil na buhay at bumuhos na dugo ng 
mga martir 

Bawat segundo'y ginugunita 

kanilang dakilang buhay at pakikibaka 
Ibabangon ang ating mga sarili't magpapatuloy 
sa sinumpaan nating sinumpaan din nila. 


Pagputok ng liwanag sa bukang liwayway 
magbigay pugay, dakilain ang kanilang alay 
Tiyakin nating laging pumula ang araw 
upang magsilbing sinag kung napapanglaw 
Mistulang samyo ng sampaga” 

sa panahong naguguluhan 

papawiin ang liyo't pangamba 
Papag-alabin ng mga martir ang pulang 
determinasyon. 


Batid natin ang kanilang mga hiling bago lumisan 
“pagkat yaon din ang nakaukit sa mga puso natin 
Ipaghimagsik silang mga bayani, silang mga 
ibinuwal 

Silang nanatiling kuyom ang mga palad hanggang 
sa huling hininga! 

Imortal silang ituturing, dakila't huwaran 


Ang pagdadalamhati'y bisperas ng pagbubunyi 
Magmartsa pasulong tungong tagumpay! 


“sampaguita 


Tiyak na mahirap at masakit 
Sa rurok, buhay ang kapalit 
Sa digmang ating niyakap 
Tamis para sa hinaharap 


Tiyak ang tunggalian at kontradiksyon 
Sa pagitan ng uri, sa sarili't sa layon 
Isabuhay ang materyalismong diyalektiko 
Pinakamatalas na sandata ng proletaryo 


Tiyak ang pagkatuto 

Kung tumatalima sa linya't prinsipyo 
Kahinaa'y kinikilala't iwinawasto 
Maging tapat sa ating Partido 


Tiyak ang mga pagbabago 
Magpakahusay sa dinamismo 
Paghandaan anumang surpresa 
Opensiba ang ating postura 


Tiyak ang pagkawasak ng mga berdugo 
Igugupo sila ng mga masa't rebolusyonaryo 
Pasuntukin sa hangin, sila'y pagurin 

Silang mga hayok sa dugo'y durugin! 


Tiyak ang tagumpay 

“Pagkat adhikai'y dalisay 

“Pagkat digma'y makatarungan 

Tiyak ang masa'y sasama at kaagapay! 


Alay kina Misael “Ka Goring” Ongtangco, Noel “Ka Elmer” Madregalejos at Roger “Ka Jr” Villaflores, tatlong 
magigiting na rebolusyonaryong bayani at martir na nasawi sa isang labanan sa Sityo Kimaluab, Brgy. Pagsangahan, 
Gen. Nakar, Quezon noong Setyembre 20, 2022. Sila ay mga Pulang kumander ng Bagong Hukbong Bayan at mga 
kadre ng Partido Komunista ng Pilipinas sa Timog Katagalugan. Buong pusong nagpupugay ang rebolusyonaryong 
mamamayan sa kanilang buhay na lipos ng taos-pusong paglilingkod sa bayan. 

